Teo képviselte Fehéroroszországot a 2014-es Eurovíziós Dalfesztiválon, a dán fővárosban, Koppenhágában. Versenydalát, a "Cheesecake"-et (magyarul: "Sajttorta") 2014. január 10-én választották ki az "EuroFest" nevű nemzeti döntőn. Korábban már kétszer is részt vett a hazai válogatón. 2009-ben Anna Blagovával énekelték a "Behind" című dalt, itt még a Jurij Vascsuk név alatt. Majd a 2012-es Eurovíziós Dalfesztivál fehérorosz nemzeti döntőjében Anasztaszija Vinnyikava "Shining In Twilight" című dalának a társszerzőjeként volt jelen. Az énekesnő a 2011-es Eurovíziós Dalfesztiválon képviselte hazáját, de ezúttal még a nemzeti döntő fináléjába sem jutott be.